CELEX: 62011TN0531
Language: sl
Date: 2012-02-27 00:00:00
Title: Zadeva T-531/11: Tožba, vložena 28. septembra 2011 – Hamas proti Svetu

28.4.2012   
            
            
               SL
            
            
               Uradni list Evropske unije
            
            
               C 126/18
            
         Tožba, vložena 28. septembra 2011 – Hamas proti Svetu
   (Zadeva T-531/11)
   2012/C 126/37
   Jezik postopka: francoščina
   
      Stranki
   
   
      Tožeča stranka: Hamas (zastopnik: L. Glock, odvetnik)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Sveta 2011/430/SZVP z dne 18. julija 2011 o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu razglasi za ničen v delu, v katerem se nanaša na Hamas (vključno s Hamas-Izz-al-Din-al-Quassem);
            
         
               —
            
            
               Izvedbeno uredbo Sveta (EU) št. 687/2011 z dne 18. julija 2011 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi izvedbenih uredb (EU) št. 610/2010 in št. 83/2011 razglasi za nično v delu, v katerem se nanaša na Hamas (vključno s Hamas-Izz-al-Din-al-Quassem);
            
         
               —
            
            
               Svetu naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja osem tožbenih razlogov.
   
               1.
            
            
               Prvi tožbeni razlog se nanaša na kršitev člena 1(4) Skupnega stališča 2001/931/SZVP (1) v zvezi s tem, da odločitev sprejme pristojni organ, ker naj:
               
                           —
                        
                        
                           bi moral biti ta organ sodni, ne pa upravni;
                        
                     
                           —
                        
                        
                           bi ta organ moral imeti možnost, da se zanese na načelo lojalnega sodelovanja;
                        
                     
                           —
                        
                        
                           ta organ ne bi smel biti vlada Združenih držav zaradi posebnosti pravil, s katerimi je urejen postopek vpisa v Združenih državah;
                        
                     
                           —
                        
                        
                           ta organ ne bi mogel biti organ, ki ne spoštuje procesnih pravic zadevnih oseb.
                        
                     Tožeča stranka poleg tega trdi, da Svet ne predlaga nobenega dokaza, ki prikazuje, da v obravnavanem primeru zadevne nacionalne odločbe temeljijo na trdnih dokazih ali indicih.
            
         
               2.
            
            
               Drugi tožbeni razlog se nanaša na napačno ugotovljeno dejansko stanje, ker naj Svet ne bi dokazal dejstev, na katera se sklicuje samostojno. Tožeča stranka trdi, da ocene, navedene v njeni tožbi, potrjujejo, da je bilo dejansko stanje ugotovljeno napačno.
            
         
               3.
            
            
               Tretji tožbeni razlog se nanaša na napako pri presoji teroristične narave tožeče stranke, ker naj opredelitev, ki jo je predlagal Svet, ne bi bila v skladu z merili, ki so določena v Skupnem stališču 2001/931/SZVP. Tožeča stranka trdi, da merila, ki jih je uporabil Svet, kažejo na napačno razlago izraza „terorizem“, ki ni v skladu s pozitivnim mednarodnim pravom.
            
         
               4.
            
            
               Četrti tožbeni razlog se nanaša na nezadostno upoštevanje spremembe stanja zaradi poteka časa, ker naj Svet dejansko ne bi izvedel ponovne presoje, ki je določena v členu 1(6) Skupnega stališča 2001/931/SZVP.
            
         
               5.
            
            
               Peti tožbeni razlog se nanaša na kršitev načela nevmešavanja.
            
         
               6.
            
            
               Šesti tožbeni razlog se nanaša na kršitev obveznosti obrazložitve, ker naj obrazložitev, ki je bila poslana tožeči stranki, ne bi vsebovala nikakršnih pojasnil glede trdnih in zaupanja vrednih dokazov ali indicov proti tožeči stranki.
            
         
               7.
            
            
               Sedmi tožbeni razlog se nanaša na kršitev pravice do obrambe in pravice do učinkovitega sodnega varstva. Tožeča stranka trdi, da sta bili ti načeli kršeni:
               
                           —
                        
                        
                           med fazo postopka na nacionalni ravni, ko bi moral Svet opraviti nadzor glede tega, in
                        
                     
                           —
                        
                        
                           med fazo postopka na evropski ravni, ker Svet tožeči stranki ni posredoval dovolj dokazov.
                        
                     
         
               8.
            
            
               Osmi tožbeni razlog se nanaša na kršitev lastninske pravice, ker naj nezakonitega ukrepa zamrznitve sredstev ne bi bilo mogoče šteti za upravičeno poseganje v lastninsko pravico.
            
         
      (1)  Skupno stališče Sveta 2001/931/SZVP z dne 27. decembra 2001, o uporabi posebnih ukrepov za boj proti terorizmu (UL L 344, str. 93).